
PARLIAMENT OF THE KINGDOM OF LESOTHO

SENATE CHAMBER

Tuesday 16th September, 2025

The House assembled at 10:30 a.m.

(MADAM PRESIDENT in the Chair)

PRAYER

The Chaplain led the House in Prayer

MADAM-PRESIDENT: Order! Litho tse Khabane, ke kopa re qaleng mosebetsi, ‘me ke kopa hore ke qale ka hore ke le lumelise, Litho tse Khabane. Ke boele ke le hopotse hore maobane re ne re keteka Letsatsi la Machaba leo ho ketekoang Puso ea Sechaba ka Sechaba, e leng International Day of Democracy, ‘me re lokisitse Puo e khutšoane towards letsatsi leno. 
Letsatsi la maobane e leng la la 15 Loetse 2025, e ne e le Letsatsi la Machaba la ho keteka Puso ea Sechaba ka Sechaba e leng International Day of Democracy le hloauoeng ke Mokhatlo oa Machaba a Kopaneng, e leng United Nations General Assembly ka 2007.
Letsatsi lena le ketekoa ke linaha tsa lefatše, Liparamente le Mokhatlo oa Kopano oa Liparamente tsa Lefatše e leng Inter-Parliamentary Union e le ho sheba khatelo-pele eo linaha li e fihletseng ho tsitsisa litšiea tsa puso ea sechaba ka sechaba le liqholotso tsa eona.     
Litšiea tsa Puso ea sechaba ka sechaba li kenyelletsa ho kolla hoa matla a puso sechabeng (popular sovereignty), puso ea molao (rule of law). Karolelano ea matla ke maoto a mararo a puso, e leng Makhotla, Paramente le ’Muso (Separation of Powers), Tširelletseho ea litokelo tsa mantlha tsa botho le bolokolohi (Fundamental Human Rights and Freedoms) ba ho theha mekha ea lipolotiki le mekhatlo ea sechaba, boikarabello le ponaletso (accountability and transparency), ho tšoara likhetho tse lokolohileng (free and fair elections) le bophatlalatsi bo ikemetseng (independent media). 
Letsatsi lena le ketekoa selemo le selemo tlas’a mehoo e fapaneng, ‘me mohoo oa selemo sena ke “a world turned upside-down in democracy and inclusion in aid of security”. Ka Sesotho polelo ena e bua ka “lefatše le ferekaneng ka nako ea puso ea sechaba ka sechaba, e kenyelletsang bohle ho se be le tsitsipano.” 
Bahlomphehi, mohoo ona o re hopotsa hore re lokela ho nka karolo pusong ea sechaba ka sechaba re le bacha, maqheku, banna, basali le mekhatlo ea sechaba. Nakong ena eo lefatše le hlokang khotso le botsitso, puso ea sechaba ka sechaba e kenyelletsang bohle ke eona thebe ea khotso, toka le seriti sa botho. 

Re keteka letsatsi lena e le ho sheba linaha tseo lintoa li ntseng li tsoela-pele ho tsona, joalo ka linaha tse kang Israel le Palestina, Russia le Ukraine, Sudan le Democratic Republic of Congo. Linaheng tsena ha ho khotso; botsitso le litokelo tsa botho li ea hatikeloa hoo liphofu tse ka sehloohong e leng basali le bana. 
Naha ea rona ea Lesotho e nkoa ke machaba e ntse e thuthuha Pusong ea sechaba ka sechaba kaha e lula e tšoara likhetho tse lokolohileng tsa naha ho ea Mokhatlong oa Machaba oa Freedom House o lisitseng litaba tsa Puso ea Sechaba ka Sechaba lefatšeng. 

Ho ea ka oona Mokhatlo oo, re ntse re e-na le liqholotso lintlheng tse kang botsitso ba lipolotiki, bobolu, bolokolohi ba bophatlalatsi le litokelo tsa basali. Liqholotso tsena rea li tseba, beng ba ka, hore naha ea rona e sebetsa ka thata ho li hlola le ka Melao eo re ntseng re e etsa le ho e fetisa ka hare ho Ntlo ena. 
Re fetisitse Setšoantšo sa Molao sa Sehlomathiso sa Leshome sa Molao oa Motheo se reretsoeng ho tlisa botsitso ba lipolotiki, ho matlafatsa litsi tse lisitseng tšebetso ea ‘Muso le ho theha Komisi e shebaneng le tšireletso ea litokelo tsa botho hará tse ling. Taba ena ka boeona e bontša boikarabello le ho hola tsamaisong ka ho kenyelletsa maikutlo a Sechaba tšebetsong ea ho etsa Molao. Ke phoso e kholo ho lahla maikutlo a Sechaba-  haholo naheng e ikanang ka Puso ea Sechaba ka Sechaba, ‘me ke lumellana le maikutlo a reng ho be le Sehlomathiso sa Molao oa Motheo se sirelletsang maikutlo a Sechaba le ho bopa Setšoantšo sa Molao se ka tataisang hore na Sechaba se kenye letsoho joang pusong ea sechaba ka sechaba -  e leng Public Participation Bill. 
Litho tse Khabane, re le Paramente ea Lesotho rea leka ho nanabetsa letsoho hore Puso ea Sechaba ka Sechaba e hole Lesotho. Re na le Likomiti tseo Basotho ba hlahisang maikutlo ho tsona ha ho etsoa Molao, e leng Legislation Committee. 
Re boetse re na le Komiti ea Litletlebo e leng Petitions Committee, moo Basotho ba ka tlisang lillo tsa bona ha ba sa khotsofalla litšebeletso Makaleng a ‘Muso.   Hape ka lenaneo le bitsoang support for the reforms and strengthening of governance in Lesotho, re isa Paramente Sechabeng hore se tsebe ka tšebetso ea rona le ho fana ka maikutlo mosebetsing oa rona. Ha re keteka letsatsi lena, ke nako ea ho tiisa boitlamo ba rona ba hore re bone Basotho ba nka karolo litabeng tse ba amang, re sireletse litšiea tsa puso ea sechaba ka sechaba le ho tlisa khotso ka lipuisano. 
Re lokela ho hlahlella bacha ka litsebo le ho ba fa monyetla oa nka karolo pusong ea sechaba ka sechaba joalokaha e le sechaba sa kamoso. Bahlomphehi puso ea sechaba ka sechaba ha se ketsahalo ea hanngoe, it is not an event, e tsoela-pele; meaning it is a process e tieang ha sechaba se nka karolo ka matla, litsi tse amehang li sebetsa ka thata le baeta-pele ba beha litaba-tabelo tsa sechaba pele ho tsa bona. 
Ha re keteka letsatsi lena, ha re faneng ka tiisetso ea hore re le Paramente, ‘Muso, Mekhatlo ea Sechaba le Basotho bohle re tla sebetsa ‘moho ho sirelletsa puso ea sechaba ka sechaba. Ha re ka nepa taba ena re tla be re sa ahela naha ena bokamoso bo chabileng feela, empa re tla be re kentse letsoho ho tlisa khotso le botsitso lefatšeng ka kakaretso.
Kea leboha, Litho tse Khabane.
Khotso, Pula, Nala!
Kea tseba hore Litho tse Khabane li ka rata ho etsa mohlomong nyanyeletso kapa comment on the Speech, empa ke kopa hore re tle re qale mosebetsi pele ka hore re fane ka litsebiso, ebe re fa Letona le Khabane hobane kea bona oa be a ikopile kahar’a Cabinet Meeting ho etsa Speech sa hae -  joale ebe re kena litabeng tseo tsa Speech seo. 
ANNOUNCEMENTS FROM THE CHAIR
1. Kajeno re tla ba le Polelo ka Letona la Mesebetsi ea Sechaba lebitsong la Letona la Puso ea Libaka, Borena, Litaba tsa Lehae le Sepolesa.
2. Hang ha Ntlo e phomola kajeno Petitions Committee e tla etela baahi ba Tsoapo-le-Bolila ho ea hlahloba le ho ithuta boemo ba matlo a angoeng ke khaho ea tsela e fetang ka hare ho motse oa bona.
3. Ho latela Standing Order No.26 (9) Moetapele oa Ntlo o tla tla a araba potso ea No.70 ea Lekala la Bohahlauli, Bochaba Lipapali le Bacha hosane Laboraro la la 17 Loetse 2025. 
4. Hona hosane Letona la Temo le Kanetso ea Lijo le tla etsa Polelo ka koano ka Ntlong mabapi le tse latelang: 
· Perfomance on summer cropping for 2024/25 physical year
· Plans for 2025/26 
· Updates on food and mouth disease (FMD) outrage
· State of poultry production and products and inputs on birds, broilers and their subsidies on feeds
5. Hona hosane Ntlo e tla fetisa Tlhahiso e holim’a Phomolo e Khuts’oanyane e le ho lumella Litho ho ea phuthehong ea Mohlomphehi Tona-Kholo moo ho il’o ts’ohloa litaba tse mabapi le Sets’oantso sa Molao sa 11th Amendment to the Constitution sa 2025. Phutheho ena e tla ba ka Labone la la 18 ha hora ea borobeli e fitile ka metsotso e mashome a mararo hoseng, ‘me sebaka ke hona re tla se tsebisoa, Litho tse Khabane. Re tla se tsebisoa mohlomong hosesane. 
6. Hape hosesane ha Ntlo e phomola, komiti ea SDGs le ea Health Nutrition and Gender, ka kopanelo, li tla kopana ka koano ka Chamber ho tla ts’ohla le ho ananela Tlaleho ea Mosebetsi oa Likomiti o ileng oa etsoa ka kopanelo. 
7. Re na le Mohlanka oa Lekala la Lichelete le Meralo ea tl’o kopana le Litho tseo e neng e le Bahlanka ba ‘Muso, joale ba se ba le phomolong - ‘me Litho tse joalo ke kopa li kopane le Bahlanka bao ka mane ka Ofising ea Mookameli oa Ntlo. Ba tla tsoa, ba kena ka ho sielana sebaka; ha re na tsoela hong kaofela ha re ntse re tsoela pele ka mosebetsi o joalo. E leng ho re re tla ‘ne re tsoe ka bonngoe, haeba re ameha litabeng tseno. 
Litho tse Khabane, ke bona eka litsebiso tsa letsatsi la kajeno li fella mona, ‘me ke mpa ke batla ho hlakisa hanyenyane feela - hobane ke utloile comment ea Chiefwhip hore ba se ba khathetse ke likopano tsena tsa Tona-Kholo, ho re, e-e, Litho tse Khabane, re ne re ile ra kopa ele rona re le Ntlo hore ha re ba lumelletse hore ba fetise Tenth Amendment to the Constitution, e sa kenyeletsa litaba tsa rona re le Ntlo - nakong eo ho tl’o qaloa Eleventh Amendment, ke ile ka ea on your behalf. Re ile ra kopa hore ba tle ba qale le rona Lekaleng e le hore litaba tsa rona tsa Ntlo li se ke tsa kena ele lihlomathiso, empa li kene ele original bill to the National Assembly ele hore e tlohe ka moo e se e tla ele bill e felletseng.
Ntate Letona, u ka tsoela pele ka Statement sa hau. 
HON M. MPUTI (MINISTER OF PUBLIC SERVICE ON BEHALF OF MINISTER OF LOCAL GOVERNMENT, CHIEFTAINSHIP, HOME AFFAIRS AND POLICE): Madam President and the Honourable Members, allow me to brief you on “THE UPCOMING SOUTHERN AFRICAN INTER MUNICIPALITY SPORTS ASSOCIATION (SAMISA) GAMES”, that our country will host from the 21st to 26th September 2025.
The games will be hosted under the umbrella of Lesotho Local Authority Sports Association (LELASA) which is the registered under Sports and Wellness Association for All Local Government Staff and Counsellors established in 2014.
The hosting city will be Maseru and there will be various sport socio-cultural activities taking place during the course of the week. The games are meant for wellness and recreation for local authorities, staff and counsellors in the SADC Region with overreaching purpose of creation of an atmosphere of friendship, goodwill and cooperation between one another and economic spin-off of the host country. 
SAMISA is made up of the following 6 countries, which will be participating in September: Botswana, Eswatini, Lesotho, Namibia, South Africa and Zambia. Approximately   8500 people are expected to participate: 7500 from sister countries and 1000 from Lesotho.  Dignitaries expected from member countries include honourable members, counsellors and officials from both central and local government.
It is expected that the gross domestic (GDP) will increase, and it is estimated to be M18 based on accommodation only. Delegates accommodation is secured in Maseru are up to Molimo Nthuse, Berea, Mafeteng - exceeding 30 km radius set by SAMISA. 
Sporting codes will include netball, volley ball, long tennis, table tennis, pool, darts, golf, cycling, fishing, morabaraba, aerobics, tug-of war, chess, hiking, half marathon and athletics. 
The games are fixed to be played from Monday 22nd to Friday the 26th, however, the opening football match will be played as part of Opening Ceremony on the 21st September 2025 at Bambatha Ts’ita Sports Arena. 
The following events will take place as part of SAMISA protocols: 
· Opening Ceremony on 21st September 2025 at Bambatha Ts’ita sports Arena at 14:00 hrs 
· Players Outing on the 23rd September 2025 to Thaba Bosiu Cultural Village at 12:00 hrs 
· Cultural Night on the 24th September 2025 at Manthabiseng Convention Center at 18:00 hrs; whereby all member countries will showcase their different cultures and traditions. 
· Closing Ceremony on the 26th September 2025 at Bambatha Ts’ita sports Arena at 14: 00 hrs. 
Mona re tla be re il’o fa bahloli mehope.
 Madam President and Honourable Members, allow me once again to conclude by inviting Honourable Members to the Opening Ceremony on the 21st 2025 at Bambatha Ts’ita. Ke kopa re tle ka bongata ho ts’ehetsa mekhatlo ea rona ea puso ea libaka.
Bahlomphehi, ho tla ba le papali hona letsatsing lena la pulo, ‘me papali ena ea letsatsi la pulo e tla ba papali ea bolo moo   Bahlomphehi ba bo ntate ba tla lebelloa ho nka karolo, ‘me re tla etsa sehlopha se tla bapala le lihlopha tsa baeti, ‘me sehlopha sena se tla etsoa ka Bahlomphehi ba ka koano ka Ntlong ka mona ba tla be ba kopane le Bahomphehi ba ka Ntlong e ka tlaase. 
Bahlomphehi ba bo- ‘m’e ha ba behelloa ka thoko. Ho na le lipapali tse ling hape tse baliloeng mona ’me e se ele ho khetha na bona ba ka lakatsa ho khetha na ba ka nka karolo lipapaling li feng.
 Ke tl’o kopa hore bohle ba tla lakatsa ba ingolise molemong oa hore re tle re etse coordinate litaba tsa rona ka tsela e tla ba bobebe. Re tla etsa submit mabitso ho Chiefwhip le hore na re tla nka karolo lipapaling life.
 Kea leboha. 
MADAM PRESIDENT:  Rea leboha, Honourable Minister, re lebohile haholo le hoja joale ke sa tsebe hantle hore na nako ena eo re e fuoeng, eo re il’o qala ho ikoetlisa -  re se ke ra robeha, hobane kea tseba hore ha re ka ra qalla pina seemeng ruri re tla tsoa kotsi!
 Ruri re tla tsoa kotsi - ke ho re feela libeke tse peli, tse tharo, re ‘ne re ikoetlise hore! 
E se e le bekeng e tlang? Joo! Jooo! Che, empa re na le batho bao ke ba ts’epang haholo ka koano bao ke tsebang hore ke batho ba ka tiisang.
Re lebohile, Honourable Minister, rea u lokolla, Ntate.
Litho tse Khabane, ke ne ke kopa haeba ho na le li-comment tseo le ne le ka rata ho li etsa ka letsatsi lena la rona la Democracy, moo re le ketekang re le Paramente -  le li etse.
HON. SENATOR K. L. K. THEKO:  Ntlha ea Tsamaiso.
 Hon. Minister, ha ke batle le ho u kena-kena, hle, Ntate, hobane hothoe morumuoa ha a na lonya hobane u le mosebetsi, ‘me u na le molaetsa, feela uena u ea o fetisang, joale mong’a oona ha a eo, o ipatile!
Re ne re na le lipotso. Taba ea pele, ke hore ekare ho tla uoa Thaba-Bosiu, feela le hona joale ke qala ho utloa, leha u bua tjena hore ho na le moifo oa batho ba baholo, ‘me bao ba tla etela Thaba-Bosiu, joale ke eona taba ehlileng e mpelaetsang ke le motho. 
Empa ke le Setho sa Ntlo ena, na u elelletsoe hore batho ba bangata ba ka tsoa kotsi joaloka ha ‘M’e a sa boletse, (‘M’e Mohlomphehi President) hore ka ‘nete ha re e-s’o ka re ikoetlisa, kahoo ho ka ‘na hoa ba le likotsi tse ka hlahang. Na e be taba ee ke ho tla re ts’ehisa ka batho feela kapa ehlile ho na le spirit sa hore ho tl’o hl’o be le competition e tla re tsoalla thabo ehlileng e khotsofatsang na? 
 Ka lebaka leo, ke ne ke re mohlomong, Ntate, u k’u re etsetse feela assurance ea hore na hantle-ntle the intention ea hore ho tla thoe Marena kapa Litho tsa Senate le tsa National Assembly li bapale bolo -  in what way ha bolo ele e physical sport hakaale-kaale! Joale ho se na mokhoa oa boikoetliso? Che, ke ne ke re u tl’u elelloe hore u tla fumana u patetse haholo hobabatho ba robehile, ba na le mathata joale u lokela ho nts’a ho hong, ele hore ua ba lokisetsa.
Ehlile, Ntate, ke ne ke re ke utloe hore na ekaba taba ena ea Thaba-Bosiu hore e ka batla ba teng le baeti bao -  le ena ea preparedness of the Members of the Houses in entertaining and participating in the sports -  how prepared do you think we can physically be, before rstarting of the games? 
Kea leboha, Mohlomphehi.
HON. S. PUTI: Kea leboha.
 Potsong ea Morena oa ka ea ho se fane ka molaetsa le ho tsebisa boeta-pele ka Thaba-Bosiu ke kopa ke tle ke e nke mofao, kaha ha ke na karabo ea eona hore na ho sebelitsoe joang ho fihlela hona joale, empa ke phoso e kholo haeba ho joalo, hobane re na le batho ba bangata haholo ba hlahang kantle ho naha, ‘me ba lekaneng ho ithuta naha ea rona ea Lesotho ka bothori (touring)  le ka litsela tsohle, me tebello ke hore ba fumane ba se ba emetsoe, ba tsebe ho amoheloa ba fuoe litaba tse nepahetseng. 
 Ena ea likotsi tse ka etsahalang ka letsatsi le boitlhopho -  ka letsatsi leo la papali kannete ha se hakaalo-kaalo hoba competitive, empa ele hona hoba bulela. Morena oa ka, a ka qala a e khoatha feela sentareng mane, ha a qeta eaba oa tsoa, o ea kantle, ho kena e mong, joalo-joalo. Ke papali eno e reretsoeng ho bapaloa ka mokhoa le tsela eo. 
Kea leboha.
HON. SENATOR M. MOSHOESHOE: Madam President, ‘na kannete hase le potso hakaalo, ke kopo. Ke ne ke re Mohlomphehi Letona le Khabane ha ba ntse ba hlophisetsa lipapali tsena tse bohlokoa haholo, kannete a ka fane ka kopo ea rona hore re kopa re lokisetsoe likipa tsa naha ea Lesotho. Ke ee kebone hangata inEvents tse tjena, bahlanka ba Lekala e ba bona ba lokisetsoang, rona re le Bahlompehi re ea to an event- e joalo re sa lokisetsoa, joale ebe attire ha e ts’oane!
 Rea kopa!
 Kea leboha.
MADAM PRESIDENT: Taba ena e matla haholo, ‘Me. ke kopa ho e nyanyeletsa ka hore le litrack- suit li teng tsa naha, joale e be eo ba ka e khonang feela, eo ba bonang e lokela Bahlomphehi.
HON. S. MPUTI: Kea leboha. 
Kopo ena ea Mofumahali ‘Makholu, kannete, hase kopo e ncha; le ka Ntlong e nyanyane ho ile hoa buua ka eona, ‘me hoaba hoa ba hoa buua ka taba ea ea Tlhopho le Tlhopisetso ea hore Bahlomphehi ha ba fihla moo ho bonahala ho sa hlophuoe litaba ka mokhoa, le tsela ea ho amohela Bahlomphehi ka tsela e lokelehang. Joale ehlile ke litaba tseo e leng ho re re tl’o tla re li etsa adress. 
Kea leboha.
MADAM PRESIDENT: Litho tse Khabane, re ka lokolla Letona haeba, che, litaba li felile. 
U ka lokoloha, Letona le Khabane.
Hon. Senator K.L.K. Theko, u ka tsoela pele.
HON. SENATOR K. L. K THEKO: Kea leboha, Mohlomphehi. 
Ke ne ke re ke ts’oaele, hle, holim’a polelo ena eo u e entseng ea bohlokoahali, kannete, e buang ka Democracy le ts’obotsi eo re e nkileng re le sechaba sa Basotho.  Ke ntse ke ipotsa hore na ebe molaetsa ona ho uena o fihlile neng ha kajeno e le hona re utloang ho se hothoe maobane. Eleng ho re last week u n’u sa tsebe, Honourable President, hore re tlaba le Letsatsi leo la la 15, eleng letsatsi la ho lokisetsa mokhoa oa hore ha re tla tje, re tla re lokisitse lipolelo tse matla kannete, tse bonts’ang our appreciation and ho letsatsi lena ka bo-rona?
Kea ipotsa hore na puso ea h’eso eona e ne e tseba? Did the PrimeMinister say anything about it? And also the Minister of Justice -  did he say anything about it, e le hore re etse impact ho sechaba sa Basotho se tsebe hore ho na le letsatsi la Democracy, e leng the 15th of September? 
Now it looks like it’s the day that has just passed without any event.  Ke ntho e re soabisang! Feela empa, hee, ‘nete ke hore Lefats’e le ntse le latsoa litaba tse ntle moo Democracy e hlomphuoang. Nq’e ‘ngoe ke litaba tse thata tse kang tsena tseo ke qetang ho li hlalosa tsa Pakistan le Israel, Sudan, le Al-Fashaga, moo hohang khotso e leng ntho eo re ke keng ra tseba ho bua ka eona matsatsing ana leha empa ts’epo e ntse e le teng, hore litaba li tla loka. 
Ntho e kholo eo mohlomong motho u ka ratang hore naha ea rona e ka hola ke hore Lesotho le hona joale tjena le na le litaba tseo le batlang ho bua ka tsona, mohlomong tse batloang ke Monghali Lipholo, tsa ho bua ka naha ea Lesotho e matsohong a South Africa, joale le boitokisetso ba Basotho, hore taba eo ekare e ka kopaneloa, re tle re tsebe hoba le a very coherent, and cohesive message to South Africa and the UN.
Ke re UN because ka boeona it has faced a very problematic period in the sense that e ntse e bua ka mehla le Israel, re e bona, re e shebile, hore ha u e khalemela ho re: ‘se ke ua nna ua bolaea batho, se ke ua utsoa naha ea batho’, Israel e etsa feela, e sa lemohe boholo le bohlokoa ba the body eno ea UNO, ‘me mosebetsi oo, o bonahala o le marantha hobane eona naha eo, kapa eona naha ea Israel, haeba  ke naha nthoeno kapa it’s a place of gangsters, tse utsoang linaha tsa batho le ho bolaea batho, bana le basali, openly without having preservation!
 Ke rialo hobane ke re naha ea Palestina hona joale ha ho bua UN, ke hona joale ekang ho na le linaha tse ntseng li e nahanela hore li tla e lemoha, ele naha joale, ka lebaka la tlhoriso eo ba e etsetsoang. Joale ha ke bua ka taba ena ea Mr. Lipholo, ke hobane ke taba e bonahalang e amme sechaba sa Basotho, ‘me ba sa futhumala ka eona, empa taba e kholo ke hore na ebe eona UN, ho na le letho leo e ka re etsetsang lona ha re ka ra etsa present that case to them, re le sechaba.
 ‘Na takatso ea ka, Mohlomphehi oa ka, ke hore ekare re ka lula re le sechaba sa Basotho and formulate a dialogue moo re tl’o bua bokamoso ba Naha ea Lesotho, re kopane, re le kaofela, hobane ha re ka ra e sebetsa ka likarohano, ka lits’okelano, le ka bo ‘ngoe -  haholo haeba South Africa ke koko ea Basotho kapa ‘Muso ona (ho ‘na ke kokonyana hono ka bo-oona ho bonts’a hore ha re na kopano ea ho buisana) re ke ke ra tseba ho lata naha eno ka likhang kapa ka mekhoa e kabang ekaba ea sheshe!
 Ke ho re re ke re shebe hore na hana Namibia e ne e fumane boipuso ka tsela efeng. Mohlomong re be re etele Walvis Bay, hobane sechaba sa teng- sa eona Namibia ho re na, banna, hana le ne le sebetse joang ha le tla fumana Naha ena? Ke hobane ho na le Resolution ea UN e hlileng e buang ka hore naha ea Basotho eona e teng in South Africa. Empa joale ho e lata ka likhang esitana le ho etsa antagonise South Africa we will not win. Re tla lula re… ebile South Africa ehlile e ka nna ea thabela hore re tla loana hore ba tle ba tsebe hore hlola ka ntoa. 
Ka hona ha re na matla a joalo, ekare re ka lula re le Basotho and formulate a dialogue and talk about how to approach this matter, because ka ‘nete ke lumellana le Mr Lipholo ka hore ehlile Naha ena ea Basotho eona e tlameha ho khutla, feela ha ke lumellane le strategy sa hae ka mokh’o a sebetsang kateng. O bohale haholo, le batho ba mo setseng morao ekare ha ba utloisise hore na ho nts’o etsahala’ng, ‘me ho hlokahala hore re ke re be le… I hope a ka lokolloa, a tlohe litlamong a tle kantle re tl’o bua ka taba ena re le Sechaba sa Basotho kaofela.
Kea kholoa, Mohlomphehi, ene ele moo ke neng ke rata ho ts’oaela teng hore haele mona u buile ka taba e kana-kana, u buile ka Isiraele, u buile ka Sudan, u buile ka DRC, nke ke ame litaba tseno hore United Nations seemed to be the weakest link litabeng tseno, hobane ha e na matla a hore feela e il’o namolela batho ba Palestine. Ekaba rona litaba tsee tsa rona re ka tseba ho li loants’a le ho li hlaisa ho eona UN ka tsela efeng hore li tle li tsebe ho loka?
Ha se ka bohale, ha se ka ho hloka kutloano lipakeng tsa Lichaba, empa ke hore Sechaba sa Basotho se kopane re be ntho e le ‘ngoe, re bue ka Naha ea Lesotho e khutlang. 
Hona le batho ba bang ba reng na ekare Lesotho le se le ntse le le hlola le le lekana, ekaba ha le ka la fumana khehlepehali eo ea sebaka le ka etsa’ng ka eona! Re re ha se taba ea lona le tla bona ha e-se ele matsohong a rona hore na re tla etsa’ng.
Batho ba bang ba bua ka infrastructure hore infrastructure e teng ka South Africa that has already been done -  na re tla e lefa joang? Ha re na e lefa hobane ba haile holim’a Naha ea rona eo ba neng ba se ba ntse ba tseba hore ke ea rona. Ka hona ke tokelo ea rona hore re e fumants’oe eona -  empa eseng ka sheshe, empa eseng ka khang. 
Le ‘na ke ntse ke na le lentsoe, Mohlomphehi, ha ke lula fats’e la hore hona le batho ba neng ba re ha ba itseka ba kampa ba palama satane hore ba etse win ntoa ea bona haeba satane a ka ba ts’elisa noka. Le kajeno lena ntate Lipholo le eena o re o batla ho palama satane eo hothoeng ke Israel hore e mo thuse hore a etse win. I would not want to do that or ke mo join ha batla ho etsa joalo, hobane Israel ho ‘na ke nth’oe ‘nyonts’ang ha ke e rate, ha ke rate batho ba teng, le America eo ea eona.
MADAM PRESIDENT: Senator Motsamai! Ntle lehaeba e pentsoe ke neighbour.
HON SENATOR S. MOTSAMAI: … neighbour ea ka kajeno ke bona eka ntate Khoabane o mo ts’oere hantle.
 Ke lebohe, hle, Madam President, Tafole le litho tse Khabane. Ke mpa ke ema feela holim’a taba ena ea ho hopola letsatsi lena la Lefats’e la Puso ea Sechaba ka Sechaba. Ntho e kholo ho eona ke hore e tlisa lipotso ho feta likarabo, hobane mofuta ona oa Puso o bonahalang o hemetsoe ke bongata ba lefats’e, eleng oa Democracy, ke mofuta oo o ileng oa bonahala o kholisa lichaba hore it’s a beacon of hope and future ho sechaba hore se ka tseba hore se be le lentsoe.  Sechaba se tsebe ho bona hore se ka iketsetsa lintho ka mokhoa oo se lokolohileng ka oona.
Joale empa potso e kholo-kholo letsatsing lena ke hore na is democracy working for us?  Na ehlile ea re sebeletsa, hobane taba ena ntho eo e e bolelang kapa potso ena ntho eo e-e batlang ke hore na ha re sheba Puso ea Sechaba ka Sechaba Lesotho, Puso ea Sechaba Madagascar, South Africa, America everywhere moo e sebetsang hona teng na re bona e re sebeletsa as opposed ho mekhoa e meng e teng ea puso?  
Potso ena e kholo haholo kaha sechaba sena ntho eo se e batlang ke hore bofuma bo fele, ‘me ka tataiso ea maano a beuoeng ke eona puso ea sechaba ka sechaba, sechaba sena se nyoretsoe toka, ‘me toka eno e tla tla e tlisoa ke boetapele bo kentsoeng ke puso ea sechaba ka sechaba. sechaba sena se nyoretsoe mesebetsi, mesebetsi e tla tataisoa ke boetapele bo tsoetsoeng ke Puso ea Sechaba ka Sechaba.
Pontso ea mantlha ke hore na re tseleng e re isang moo re le Lesotho? Na re tseleng e re isang moo? ‘Me karabo ke eno -  no! It is because re se re na le ntho eo re ka e bitsang the more … Re se re sena eo e reng ha a buile ka lentsoe le matla le utloahalang re bonahale re mo ts’oha re etsa joang - ’me Morena oa Thaba o e bitsa the weakest….
Ke bona hape-hape institutios tsa rona, Paramente ea rona, ‘Muso oa rona, bohlanka ba rona, civil society ea rona re bonahala re oele moea hore re be baloaneli ba Puso ea Sechaba ka Sechaba, ‘me re phethahatse tseo puso ea sechaba ka sechaba e se batlang. 
There is no sense kapa kutloisiso ea hore haeba puso ea sechaba ka Sechaba eo re nang le eona letsatsing lena e sitoa ho beha tsela ea moo ke ts’oanelang ho tsamaea teng, e sitoa ho mpha security moo ke lulang hona teng, e sitoa ho mpha motlakase o litjeo ke li khonang, e sitoa ho beha lijo moo ke leng hona teng… 
It is totally irrelevant mofuta oo oa Puso ea Sechaba ka Sechaba, hobane oa re nyahamisa, ke mokhoa ona joale lekhetlong lena Sechaba hanyane ka hanyane se ntseng se lahleheloa ke ts’epo mofuteng ona; re se re hana ho ea likhethong. ‘Muso oo re nang le oona hajoale, Paramente eo re nang le eona hajoale ke ea minority, ea 38% ea batho ba khethileng. It’s minority ka tsela eno holim’a Sechaba se nang le tokelo ea ho khetha. 
Boipotso bo boholo ke hore na ke eng eo re e etsang e tla ea ele lits’ebeletso ho Sechaba, ba tsebe ho bona hore ha ba ea mane likhethong, ha ba ea mane litabeng tsa Puso ea Sechaba ka Sechaba ke hobane ho na le taba e teng; ba tla fumana mesebetsi, ba tla fumana lits’ebeletso tsa metsi li le teng, ba tla fumana ts’ireletso. 
 Ke bothata boo re nang le bona boo re ntseng re na le bona hona joale leha eba beng ba rona ba letsatsi lena -  mekha ea rona ea lipolotiki, baetapele ba rona boreneng le kae re sitoa hore re boneng na re hokahana joang hore democracy must have a meaning in our lives. Taba eno e bohlokoa haholo.  E se eka ke taba ea menyetla le khethollo le seoeso-oeso kahar’a tsamaiso.
Rona re le naha ea Lesotho re ile ra fihla ra e amohela puso ea sechaba ka sechaba, ra tlosa puso eo re neng re ntse re na le eona ea Borena, eaba re fihla re leka ho kopanya lintlha tsena, hore re tle re bone -  hobane re ba bone kaofela, re e bone puso ea Borena.
 Re e bone puso ena ea rona ea lipoletiki, ‘me re hloka ntho e ncha hore joale re inahane bocha hona joale hore na ke mang eo re sa ‘monang pusong moo, o ne a ts’oere eng -  joale re nchafatsa le ho kopanya hofe ele ho etsa mosebetsi o nepahetseng.
Ho etsahalang hona joale ke ho re re lokela re kopanye hore puso ea sechaba e be molemong oa rona, le moetlo oa rona o be molemong oa rona, joale re tsebe ho bona hore na re ea pele joang.
Ha ke bone Boetapele mahlong a ka mona bo mpota-potileng bo na le toro ena hore na bo re isa hokae.  Ha ke bone Boetapele boo e reng ha ke tsamaea ke tsoa monyako ke kopana le bona bo lorang hore na bo tl’o etsa puso ea sechaba ka sechaba e be molemong oa ka joang.  Ha ke bo bone!  Ha re bone revolution e inahanang hore e ne e ka fetola – ea fetola litafole, ea re, litafole re etsa joang.  Ha ke e bone revolution eno.  Ha ke bone civil disobedience e sireletsang puso ea sechaba ka sechaba, hore lintho li tsebe ho fetoha kahar’a naha ena.  
E leng ho re ke potso e matla ena e reng ho rona ha re khutleleng mateanong a litsela re le sechaba sa Basotho re ke re e’o bona hore na e tla re sebeletsa, e tla arabela sello seo re se llang ka puso, re ts’oanela re ke re etse lits’iea tsa mofuta ofe, re na le Boetapele ba mofuta ofe.
Ha e le hona joale ha ke bua le lona, Bahlomphehi ba ka, there is de-moral in our leadership.  Ha re sa na batho bane.  In the past ha UN e ne e buile re ne re utloa hore ke lentsoe la teng.  In the past ha Mopapa a ne a buile re ne re tseba hore re tl’o nts’etsa pele.  Re ne re tseba hore ha ba buile tsela b’a e supa.  
Hona joale re sechaba se ikoetseng litsebe, ha re utloe letho.  Kea kholoa ke eona ntho eo re buang ka eona.  Ha ke bone CCL, ha ke bone College of Chiefs, hore ha li buile re mamele, re utloe na li re’ng.
These institutions tsena tsa rona, Bahlomphehi ba ka, ha li se effective and efficient, democracy ea rona ha e re letho ho rona.  Re hloka li-institution tsena tsa rona hore li be matla, li be resilient, li be strong, joale re tle re tsebe hore hona ho molemong oa puso ea sechaba ka sechaba, ‘me re tla etsa promote an oversight and accountability ho bao re ba fileng.  Ha ho na accountability kahar’a naha ena.  Re ka be re se mona moo re leng hona teng, ke re le ka ntho e nyenyane feela! Ke etsa mohlala ka Tenth Amendment, it is because leadership ea rona e ikoetse litsebe.
Ntho e hlokahalang, e neng e ka phela, ea tseba ho bula litsebe ke ha sechaba sena se ne se ka ema ka ntle literateng eaba civil dis-obedience, a play or whatever ea letsatsi le letsatsi eo re ka bang le eona. 
Ke ne ke batla ke cho joalo feela ke re we need hore re be le lihlopha ka ntle ka mona which will cause irritation ho Boetapele bo teng hona joale.  Taba ea hore ho be le dis-comfort ho Boetapele bo teng hona joale ke hobane haeba ho se joalo re tla tsoa re be re e’o oela, re tl’o rohakoa ke meloko e tlang ea bana le litloholo tsa rona.
Kea leboha, Mohlomphehi.
HON. SENATOR S.G. MASUPHA:  Kea leboha, Mohlomphehi, ka Puo ena eo u e entseng malebana le taba ea letsatsi lena la democracy, leo u reng le ne le ketekoa maobane.  Ke lebohela ba ileng ba le keteka.
Ke mpa ke na le mantsoe a mabeli kapa a mararo a ho lakaletsa kapa ho u leboha, Mohlomphehi, ka Puo ena eo u e entseng.  Ha e le bonnete puso ea sechaba ka sechaba e le system eona ha e na molato, empa molato o ho ngoan’a motho.
Ke bua tjena hobane sechaba sena sa Ntat’a rona se ileng sa khothaletsoa hore se kene kahar’a ntho ena e bitsoang puso ea sechaba ka sechaba, ‘me se ile sa kena-batho ba Molimo ba ne ba sa tsebe hore ba ikenya kahar’a moleko.
Mohlomphehi, puso ea sechaba ka sechaba ka bo-eona ke re ha e na phoso, empa ho nang le phoso ke motho.  Re bone lipuso tsena kaofela ka mekhahlelo ea tsona ho tloha ka 1966 ha re qala ho fumana Boipuso, hothoe joale re le Basotho rea ipusa.  
Re bone ha batho ba khethuoeng ke sechaba ba ja lichelete tsa sechaba sona seno se ba khethileng ka sehloho.  Re bone batho ha ba qabanya ba Litsi tsa Ts’ireletso, ba neng ba ntse ba iketsetsa mosebetsi oa bona, ‘me batho ba Ts’ireletso ba bolaeana ka sehloho.
Re bone ha batho ba kahar’a Paramente ba etsa bokhopo, Mohlomphehi, ba hore ha sechaba se ne se ntse se its’ebeletsa hantle ka Marena a sona, se fumana mathata a bophelo.  Hona joale sena seo re se phelang, Mohlomphehi, se bitsoa puso ea sechaba ka sechaba, hothoe ke naha e democratic, empa ka bomali-mabe batho bana ba kahar’a ntho ena e bitsoang democracy ha ba qala ba kena, ba khethoa, ba fetoha Bakhethoa ba sechaba, b’a kokomoha, ba lebala sechaba sane se ba khethileng.  Ha Mosotho enoa oa Molimo a re oa mo letsetsa, o se a mo koalla fono ka tsebeng.  Ke eona democracy eo re phelang kahar’a eona hona joale.
Mohlomphehi, ena eka Basotho – ke se ke re kahar’a naha ea Lesotho feela, ba ka ikeletsa, ba bekha Borena le ntho ena e bitsoang democracy.
HON. SENATOR:  Borena ke democracy ea Basotho!
HON. SENATOR S.G. MASUPHA:  Leha Morena oa ka ka nepo a re Borena ke democracy ea Basotho, feela ena eo re leng kahar’a eona ka'nete ha e eo, ha e tsoele Basotho molemo ho hang!  
Re qeta ho bona hona joale ka li-reform tsena tse nkileng lilemo tse ngata hakana, tseo ho fihlela hona joale Basotho ba ileng ba re ba batla hore na – ba lokela hore puso ea bona e be ka tsela efe! Ua tseba batho baa ba Molimo b’a hana.  
Ebile re mali-mabe ka'nete hore ebe re kahar’a ntho ena e bitsoang Paramente, hobane re beuoe re le Ntlo e Kaholimo hore re ba eletse, empa ba bonahala e le batho ba sa eletseheng ho hang, b'a re latola.
Li-reform ke tsena, ho ile hoa qetella ho thoe ho etsoa ‘mokana – liqeto tsa li-reform, empa hona hoo re ho fileng Mohlomphehi Tona-Kholo ha se hona, ha se maikutlo a sechaba, ke maikutlo a batho ba ka Paramenteng, e leng bomali-mabe bo ts’abehang ka taba ena eo ho ntseng ho thoe ke democracy.
TECHNICAL PROBLEM
ADJOURNMENT 
Thereupon, Madam President adjourned the House without Question, put pursuant to the Standing Order No. 16 (3).
The House was adjourned accordingly at 11:34 a.m.

